*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2014.gada \_\_\_.\_\_\_\_\_\_\_\_\_\_\_

 .§

**Likumprojekts „Par valsts atbalstu trūcīgām un maznodrošinātām mājsaimniecībām elektroenerģijas izmaksu segšanai”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Atbalstīt iesniegto likumprojektu. Valsts kancelejai sagatavot likumprojektu iesniegšanai Saeimā.
2. Noteikt, ka atbildīgais par likumprojekta turpmāko virzību Saeimā ir ekonomikas ministrs.
3. Lai nodrošinātu valsts un pašvaldību informācijas sistēmu pilnveidošanu 2014.gadā, pēc likuma “Par valsts atbalstu trūcīgām un maznodrošinātām mājsaimniecībām elektroenerģijas izmaksu segšanai” izsludināšanas:
	1. Labklājības ministrijai sadarbībā ar Vides aizsardzības un reģionālās attīstības ministriju normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektu par apropriācijas pārdali 28 131 *euro* apmērā no Labklājības ministrijas apakšprogrammas 97.01.00 “Labklājības nozares vadība un politikas plānošana” uz Vides aizsardzības un reģionālās attīstības ministrijas valsts budžeta programmu 30.00.00 “Pašvaldību attīstības nacionālie atbalsta instrumenti”;
	2. atbalstīt priekšlikumu no valsts budžeta programmas 02.00.00 „Līdzekļi neparedzētiem gadījumiem” piešķirt Vides aizsardzības un reģionālās attīstības lietu ministrijai līdzekļus 49 804 *euro* apmērā – pārskaitīšanai Rīgas domei, Daugavpils pilsētas domei un Kandavas novada domei, lai nodrošinātu sistēmu pielāgošanu datu nodošanai par trūcīgām un maznodrošinātām personām elektroenerģijas lietotāju atbalstam.
4. Vides aizsardzības un reģionālās attīstības ministrijai pēc likuma “Par valsts atbalstu trūcīgām un maznodrošinātām mājsaimniecībām elektroenerģijas izmaksu segšanai” izsludināšanas sagatavot pieprasījumu līdzekļu piešķiršanai no valsts budžeta programmas “Līdzekļi neparedzētiem gadījumiem” un normatīvajos aktos noteiktā kārtībā iesniegt izskatīšanai Ministru kabinetā.
5. Finanšu ministrijai pēc likuma „Par valsts atbalstu trūcīgām un maznodrošinātām mājsaimniecībām elektroenerģijas izmaksu segšanai” (turpmāk – likums) izsludināšanas samazināt Labklājības ministrijas pamatbudžeta bāzes izdevumus apakšprogrammā 05.68.00 "Dzīvokļa pabalsta līdzfinansējuma nodrošināšana pašvaldībām" 2015.-2017.gadam ik gadu 5 122 339 *euro* apmērā un attiecīgi palielināt Ekonomikas ministrijas budžeta bāzes izdevumus apakšprogrammā 29.02.00 „Elektroenerģijas lietotāju atbalsts” 2015.-2017.gadam ik gadu 5 122 339 *euro* apmērā, un samazināt Labklājības ministrijas pamatbudžeta bāzes izdevumus apakšprogrammā 97.01.00 „Labklājības nozares vadība un politikas plānošana” 2015.-2017.gadam ik gadu 36 333 *euro* apmērā un attiecīgi palielināt Ekonomikas ministrijas budžeta bāzes izdevumus programmā 97.00.00 „Nozaru vadība un politikas plānošana” 2015.-2017.gadam ik gadu 36 333 *euro* apmērā.
6. Finanšu ministrijai pēc likuma izsludināšanas palielināt Vides aizsardzības un reģionālās attīstības ministrijas budžeta bāzes izdevumus 2015.-2017.gadam ik gadu 15 008 *euro* apmērā - pārskaitīšanai Rīgas domei, Daugavpils pilsētas domei un Kandavas novada domei, lai nodrošinātu pielāgoto informācijas sistēmu datu nodošanai par trūcīgām un maznodrošinātām personām elektroenerģijas lietotāju atbalstam uzturēšanu.
7. Ekonomikas ministrijai sagatavot likumprojektu „Grozījumi likumā „Par palīdzību dzīvokļa jautājumu risināšanā””, paredzot likuma 25.1 panta un pārejas noteikumu 10.punkta izslēgšanu, un lūgt Saeimas Valsts pārvaldes un pašvaldību komisiju iekļaut šos priekšlikumus, sagatavojot likumprojektu „Par palīdzību dzīvokļa jautājumu risināšanā” (reģ. Nr.224/Lp11) izskatīšanai Saeimā trešajā lasījumā.
8. Atzīt Ministru kabineta 2014.gada 4.marta sēdes (prot. Nr.14) protokola 32.§ „Likumprojekts „Par valsts atbalstu trūcīgām un maznodrošinātām mājsaimniecībām elektroenerģijas izmaksu segšanai”” par aktualitāti zaudējušu.

Ministru prezidente L.Straujuma

Valsts kancelejas direktore E. Dreimane

Iesniedzējs:

Labklājības ministrs U.Augulis

19.05.2014. 15:00

470

Maruta Pavasare

Sociālās iekļaušanas un sociālā darba politikas departamenta

vecākā referente, tālr. 67021661; fakss 67021607

maruta.pavasare@lm.gov.lv